Situasjonen er så alvorlig at Helse Vest, som eier Helse Bergen, har bedt om å få en rapport på bordet i løpet av torsdag. Fagdirektør Baard Christian Schem betegner situasjonen som alvorlig.
- Nå er det er viktig å få operasjonskapasiteten så høy som mulig, dernest å prioritere pasientene det er aller mest tidskritisk å operere. Den viktigste gruppen er kreftpasienter som skal ha helbredende behandling. Vi forutsetter at Helse Bergen arbeider raskt for å få dette til, og det har vi tillit til, sier Schem.